cyanic-selkie/wikianc huggingface dataset:
Αιμορραγική διάθεση
Η αιμορραγική διάθεση είναι η αυξημένη τάση για αιμορραγία, η οποία προκαλείται από κάποιου είδους αιμορραγική διαταραχή. Μπορεί να εμφανιστεί σε οποιοδήποτε στάδιο της αιμόστασης (πρωτογενής, δευτερογενής και ινωδόλυση) και μπορεί να αφορά στις διαταραχές των αγγείων, της λειτουργικότητας των αιμοπεταλίων, του αριθμού των αιμοπεταλίων, και του μηχανισμού της πήξης. Η παρατεταμένη αιμορραγία μπορεί να προκύψει μετά από τραυματισμό ή να ξεκινήσει από μόνη της. Η βαρύτητά της κυμαίνεται από ήπια έως σοβαρή.
Η φυσιολογική πήξη του αίματος πραγματοποιείται με τη βοήθεια των αιμοπεταλίων και έως και 20 διαφορετικών πρωτεϊνών πλάσματος. Αυτές οι πρωτεϊνες είναι γνωστές ως παράγοντες πήξης του αίματος. Οι παράγοντες πήξης αλληλεπιδρούν με άλλες χημικές ουσίες για να σχηματίσουν μια ουσία που σταματά την αιμορραγία που ονομάζεται ινώδες.
Όταν υπάρχει τραυματισμός ενός αιμοφόρου αγγείου και αρχίζει η αιμορραγία, το σώμα σταματά την απώλεια αίματος μέσω μιας σύνθετης διαδικασίας πήξης που ονομάζεται αιμόσταση. Κατά τη διάρκεια της πρωτογενούς αιμόστασης, το τραυματισμένο αιμοφόρο αγγείο συστέλλεται για να μειώσει τη ροή του αίματος, ενώ τα αιμοπετάλια προσκολλώνται στη θέση τραυματισμού, συσσωματώνονται και απελευθερώνουν χημικές ενώσεις που διεγείρουν την περαιτέρω συσσωμάτωση άλλων αιμοπεταλίων, κι έτσι σχηματίζουν ένα χαλαρό πώμα αιμοπεταλίων. Ταυτόχρονα, τα αιμοπετάλια υποστηρίζουν την έναρξη του καταρράκτη πήξης, μιας σειράς βημάτων που περιλαμβάνουν τη διαδοχική ενεργοποίηση παραγόντων πήξης. Αυτή η δευτερογενής αιμόσταση οδηγεί στο σχηματισμό κλώνων ινώδους, οι οποίοι σε συνδυασμό με τα αιμοπετάλια συμπιέζονται για να σχηματίσουν έναν σταθερό θρόμβο αίματος. Αυτό το φράγμα αποτρέπει την πρόσθετη απώλεια αίματος και παραμένει στη θέση του μέχρι να επουλωθεί η τραυματισμένη περιοχή. Μόλις σχηματιστεί ο θρόμβος, ενεργοποιούνται ορισμένοι παράγοντες για να επιβραδύνουν τη διαδικασία της πήξης. Τελικά αρχίζουν να διαλύουν τον θρόμβο σε μια διαδικασία που ονομάζεται ινωδόλυση. Σε φυσιολογικά, υγιή άτομα, αυτή η ισορροπία μεταξύ σχηματισμού θρόμβων και διάλυσής τους διασφαλίζει ότι δεν υπάρχει υπερβολική αιμορραγία και ότι οι θρόμβοι απομακρύνονται όταν πλέον δε χρειάζονται.
Προβλήματα, ωστόσο, μπορεί να προκύψουν όταν ορισμένοι παράγοντες είναι λίγοι ή λείπουν ή όταν υπάρχει πρόβλημα με τον αριθμό ή τη λειτουργικότητα των αιμοπεταλίων. Μερικές αιμορραγικές διαταραχές είναι κληρονομικές και εμφανίζονται κατά τη γέννηση. Άλλες είναι επίκτητες και αναπτύσσονται από ασθένειες, όπως ανεπάρκεια βιταμίνης Κ ή σοβαρή ηπατική νόσος, ή από θεραπείες, όπως η χρήση φαρμάκων για τη διακοπή θρόμβων στο αίμα (αντιπηκτικά) ή η μακροχρόνια χρήση των αντιβιοτικών.
Διάκριση
μικρογραφία|300x300εσ|Γένεση του ινώδους από το [[ινωδογόνο με τη βοήθεια της θρομβίνης και του παράγοντα XIII.]] Η αιμορραγική διάθεση διακρίνεται σε κληρονομική και επίκτητη. Μερικές από τις πιο συνηθισμένες νόσους με αιμορραγική διάθεση είναι οι εξής:
Κληρονομική
Προβλήματα στα αιμοπετάλια:
Προβλήματα στους παράγοντες πήξης:
Προβλήματα στα αγγεία του αίματος:
Επίκτητη
Προβλήματα στους παράγοντες πήξης:
Προβλήματα στα αγγεία του αίματος:
Υπερβολική διάσπαση των θρόμβων
Η ινωδόλυση είναι μια διαδικασία που αποτρέπει τους θρόμβους να αναπτυχθούν και να γίνουν προβληματικοί. Στην ινωδόλυση, ένας θρόμβος ινώδους διασπάται από έναν παράγοντα που ονομάζεται πλασμίνη. Κανονικά, ένας ενεργοποιητής της διαδικασίας, ο οποίος μετατρέπει το ανενεργό πλασμινογόνο σε ενεργό πλασμίνη, απελευθερώνεται στο αίμα πολύ αργά από το κατεστραμμένο ενδοθήλιο των αιμοφόρων αγγείων, έτσι ώστε μετά από αρκετές ημέρες όταν η αιμορραγία έχει σταματήσει και ο τραυματισμός επουλωθεί, ο θρόμβος να διασπάται. Αυτή η διαδικασία ρυθμίζεται από πολλούς άλλους παράγοντες, όπως την ύπαρξη αναστολέων (π.χ. αναστολέας ενεργοποιητή πλασμινογόνου-1, και αναστολέας πλασμίνης όπως άλφα-2-αντιπλασμίνη). Εάν υπάρχει κληρονομική ή επίκτητη ανεπάρκεια σε έναν από τους αναστολείς, η ινωδολυτική δράση επιταχύνεται. Ως αποτέλεσμα, ο θρόμβος δεν είναι τόσο σταθερός όσο θα έπρεπε και διασπάται νωρίς, προκαλώντας υπερβολική ή παρατεταμένη αιμορραγία, η οποία συνήθως εμφανίζεται μετά από τραυματισμό ή επεμβατική διαδικασία (π.χ. εξαγωγή δοντιών, χειρουργική επέμβαση).
Κλινική περιγραφή
Οι διαταραχές αιμορραγίας μπορεί να προκαλέσουν ένα ευρύ φάσμα συμπτωμάτων, ανάλογα με την αιτία. Μπορεί να υπάρχουν διάφοροι συνδυασμοί με ποικίλους βαθμούς βαρύτητας που αλλάζουν με την πάροδο του χρόνου. Η αιμορραγία μπορεί να είναι σοβαρή, με επεισόδια που ξεκινούν στην πρώιμη παιδική ηλικία ή σχετικά ήπια, που περιλαμβάνουν παρατεταμένη αιμορραγία μετά από χειρουργική επέμβαση, οδοντιατρικές επεμβάσεις ή τραύμα. Όταν τα επεισόδια αιμορραγίας αρχίζουν νωρίς στη ζωή ή / και όταν ένας στενός συγγενής έχει κληρονομική ανεπάρκεια παράγοντα, θα πρέπει να υπάρχει υποψία για κληρονομική αιμορραγική διαταραχή.
Διάγνωση
Η διάγνωση της αιμορραγικής διαταραχής μπορεί να γίνει με βάση τη σοβαρότητά της, αν κληρονομήθηκε ή αποκτήθηκε λαμβάνοντας υπόψη την κλινική εικόνα του ασθενή, τους παράγοντες κινδύνου, το ιατρικό και οικογενειακό ιστορικό, τη φυσική εξέταση και τις εξετάσεις αίματος. Η διάγνωση κατά πόσο η αιμορραγική διαταραχή έχει κληρονομηθεί ή είναι επίκτητη μπορεί να γίνει με ένα ή περισσότερα διαγνωστικά τεστ. Αυτά περιλαμβάνουν:
Για ορισμένες διαταραχές, όπως η αιμορροφιλία Α, μπορεί να προσδιοριστεί η βαρύτητα της νόσου. Έτσι, εάν η εξέταση ανιχνεύσει 6% έως 30% των φυσιολογικών επιπέδων παράγοντα VIII, τότε υπάρχει ήπια αιμορροφιλία Α. Στην περίπτωση που ανιχνευτεί 1% έως 5% των φυσιολογικών επιπέδων παράγοντα VIII, τότε υπάρχει μέτρια βαρύτητας αιμορροφιλία Α, και όταν ανιχνευτεί λιγότερο από 1% των φυσιολογικών επιπέδων παράγοντα VIII, τότε υπάρχει σοβαρή μορφή αιμορροφιλίας Α.
Αντιμετώπιση
Η αντιμετώπιση των αιμορραγικών διαταραχών ποικίλλει ανάλογα με τη διαταραχή και μπορεί να περιλαμβάνει φαρμακευτική αγωγή και θεραπεία αντικατάστασης παράγοντα πήξης. Στην περίπτωση που η διαταραχή είναι ήπια, μπορεί να μην υπάρχει ανάγκη συστηματικής θεραπευτικής αγωγής. Τα φάρμακα για την αντιμετώπιση των αιμορραγικών διαταραχών μπορεί να περιλαμβάνουν αντιφρινολυτικούς παράγοντες, όπως το τρανεξαμικό οξύ, για τη θεραπεία της αιμορραγίας μετά τον τοκετό ή κατά τη διάρκεια διαδικασιών όπως αυτές που περιλαμβάνουν οδοντιατρική επέμβαση. Άλλα φάρμακα που μπορούν να χρησιμοποιηθούν είναι η δεσμοπρεσσίνη, μια ανθρώπινη ορμόνη, για τη θεραπεία της ήπιας αιμορραγίας στην αιμορροφιλία ή στην νόσο φον Βίλεμπραντ, ανοσοκατασταλτικά, όπως πρεδνιζόνη για τον αποκλεισμό της παραγωγής αντισωμάτων σε επίκτητες αιμορραγικές διαταραχές, και συμπλήρωμα βιταμίνης Κ, για τη θεραπεία της αιμορραγίας λόγω ανεπάρκειας βιταμίνης Κ.
Η θεραπεία αντικατάστασης παραγόντων είναι ένας τύπος θεραπείας όπου δίδονται παράγοντες πήξης που προέρχονται από αιμοδοσίες ή παράγονται σε εργαστήριο για να αντικαταστήσουν τον παράγοντα πήξης που λείπει. Ο παράγοντας αυτός μπορεί να αντικατασταθεί μόλις εμφανιστεί η αιμορραγία ή για την αποτροπή της αιμορραγίας (προφυλακτική θεραπεία). Η προφυλακτική θεραπεία χρησιμοποιείται συχνότερα σε σοβαρές αιμορραγικές διαταραχές.
Παραπομπές
Κατηγορία:Σύστημα πήξης Κατηγορία:Παθήσεις του αίματος Κατηγορία:Αιμορραγία
Νανοκυτταρίνη
Νανοκυτταρίνη (Nanocellulose) είναι τύπος νέας κυτταρίνης, οποίος αναφέρεται συνήθως ως κυτταρίνη νανοκλίμακας. Είναι δηλ. υλικό νανοκυτταρινικό αποτελούμενο από ινίδια πάχους 5-20 nm και μήκους έως λίγα μικρόμετρα (μm). Είναι υφής ψευδοπλαστικής, ομοιάζει με ένα ρευστό σώμα παχύρευστο, με υψηλό έως εξαιρετικά υψηλό ιξώδες σε κανονικές συνθήκες αλλά με ανάδευση και θερμοκρασία δύναται να γίνει πολύ λεπτό. Έχει έντονες θιξοτροπικές ιδιότητες.
Παράγεται με διάφορες νανοτεχνολογικές τεχνικές από φυσικές ύλες κυτταρινικών υλικών, πρωτίστως: μπαμπού, φύκια, κενάφ, βαμβάκι, ξύλο (κωνοφόρα), διαμέσου πολτοποίησης με χημικά μέσα αφού κατεργαστεί προηγούμενα και μικρο-ρευστοποιηθεί. Έχει σήμερα ποικίλες εφαρμογές στη βιομηχανία των νέων υλικών (νέα νανοϋλικά, βιοφαρμακευτικά, ρητίνες ξύλου, ηλεκτρονικά μέρη, υπεραγωγοί, μπαταρίες, υποστηρικτικά κατάλυσης, υπεραπορροφητικά υλικά, ηλεκτροδραστικά πολυμερή).
Οι τύποι της νανοκυτταρίνης που παράγονται σήμερα είναι οι εξής: α) νανοκρυσταλλική κυτταρίνη (cellulose nanocrystal), ή αλλιώς CNC ή NCC, β) νανοϊνώδης κυτταρίνη (cellulose nanofibers), ή αλλιώς CNF, και, γ) βακτηριακή νανοκυτταρίνη (nanofibrillated cellulose), ή αλλιώς NFC, η οποία δημιουργείται με τη βοήθεια βακτηρίων.
Χαρακτηριστικές φυσικές, μηχανικές και χημικές ιδιότητες της νανοκυτταρίνης, που είναι και εξαιρετικά πλεονεκτήματα αυτής, είναι τα εξής :
Τα τελευταία χρόνια για την αξιοποίηση της νανοκυτταρίνης, σε πλήθος εφαρμογών, δείχνουν μεγάλο ενδιαφέρον πολλές εταιρείες από κάθε σχεδόν τεχνολογικό τομέα (νανοϋλικά - αεροναυπηγική - ρητίνες - πλαστικά - αυτοκίνητα).
Παραπομπές
Κατηγορία:Πολυσακχαρίτες Κατηγορία:Προϊόντα ξύλου Κατηγορία:Τεχνολογία ξύλου
WorldCat
Το WorldCat είναι βιβλιογραφική βάση δεδομένων και ενοποιημένος κατάλογος ο οποίος περιέχει τις καταχωρήσεις των συλλογών 72.000 βιβλιοθηκών σε 170 χώρες και περιοχές, οι οποίες είναι μέλη του οργανισμού OCLC, υπό την μέριμνα του οποίου λειτουργεί το WorldCat. Ιδρύθηκε το 1967 αν και οι πρώτοι κατάλογοι προστέθηκαν το 1971. Περιέχει πάνω από 330 εκατομμύρια εγγραφές, οι οποίες συσχετίζονται με πάνω από 2 δισεκατομμύρια φυσικά και ψηφιακά αντικείμενα σε 485 γλώσσες. Η υπηρεσία προσφέρεται δωρεάν στις βιβλιοθήκες, ενώ από το 2003 ένα υποσύνολο των δεδομένων του είναι διαθέσιμο και από εμπορικούς ιστότοπους και βιβλιοπωλεία, ενώ από το 2006 η αναζήτηση στην βάση του WorldCat είναι δυνατή απευθείας από τον ιστότοπο του.
Παραπομπές
Κατηγορία:Βάσεις δεδομένων Κατηγορία:Ψηφιακές βιβλιοθήκες
Πρωτάθλημα χειροσφαίρισης Α1 εθνικής κατηγορίας ανδρών 2013-2014
Το πρωτάθλημα Ελλάδας χάντμπολ ανδρών για την περίοδο 2013–14 είναι το 35ο στην ιστορία του θεσμού, και το 25ο με την ονομασία Α1 κατηγορία. Διεξάγεται από την Ο.Χ.Ε. με τη συμμετοχή δώδεκα ομάδων.
Το κατέκτησε Α.Ο. Διομήδης Άργους, το δεύτερο στην ιστορία του.
Ημιτελική φάση
Στα πλέι οφ προκρίθηκαν οι τέσσερεις πρώτες ομάδες της κανονικής περιόδου μεταφέροντας τους μισούς από τους βαθμούς που συγκέντρωσαν. Έδωσαν άλλους τρεις αγώνες, όλοι στις έδρες των ομάδων με την καλύτερη θέση στην κανονική περίοδο. Η ΑΕΚ ξεκίνησε με 21 βαθμούς, ο Διομήδης με 20, ο Δούκας με 16 και ο Ποσειδώνας με 15. {|
Αποτελέσματα
{|
Εξωτερικοί σύνδεσμοι
2013 2014 Κατηγορία:Χειροσφαίριση το 2013 Κατηγορία:Χειροσφαίριση το 2014
Αννία οδός
Η Αννία οδός (λατ. Via Annia) ήταν δρόμος της αρχαίας Ρώμης στη Γαλατία εντεύθεν των Άλπεων που ένωνε την Ατρία (σημερινή Αντρία) με την Ακουίλια περνώντας μέσω της Patavium (σημερινή Πάντοβα) και της λιμνοθάλασσας του Άλτιουμ και της Κονκόρντια Σαγκιττάρια. Η δημόσια αυτή αρτηρία επηρέασε καθοριστικά τη ρωμανοποίηση των περιοχών που διέσχιζε και αποτέλεσε κεντρική σύνδεση με τη βορειοανατολική επαρχία του Νορικού στη σημερινή Αυστρία.
Η κατασκευή του δρόμου άρχισε από τον πραίτωρα Titus Annius Rufus και ολοκληρώθηκε το 131 π.Χ. Βρισκόταν στην ελώδη περιοχή της κοιλάδας του Πάδου και το ανυψόπεδο πλακόστρωτο ανέβαζε την Άννια οδό πάνω από τους βάλτους. Έχουν βρεθεί αρκετές πέτρες που στήριζαν τον δρόμο, για παράδειγμα κοντά στο τοπικό κανάλι της Grassaga (το 1922) και στην κοίτη του ποταμού Bidoggia. Κάποια κομμάτια του δρόμου δεν έπαψαν να είναι σε δημόσια χρήση ποτέ. Άλλα κομμάτια, όμως, χάθηκαν και μόνο μέσω αεροφωτογραφιών κατάφεραν να εντοπιστούν. Οι αρχαίοι συγγραφείς αναφέρουν ότι μεγάλα μήκοι του δρόμου υπήρχαν μεταξύ Πάντοβας και Αλτίνου, κάνοντας τους ειδικούς να είναι αβέβαιοι για το ποια πλευρά του ποταμού Μπρέντα ακολουθούσε η Άννια. Στην περιοχή αυτή, γνωρίζουμε ότι υπήρχαν δύο αρχαία πανδοχεία που προσέφεραν διανυκτέρευση και πρόσβαση σε άλογα.
Εξωτερικοί σύνδεσμοι
Κατηγορία:Ρωμαϊκές οδοί στην Ιταλία
Ζαν Μπουργκέν
Ο Ζαν Μπαρόν Μπουργκέν (γαλλικά: Jean Baron Bourgain, γεννήθηκε στις 28 Φεβρουαρίου 1954 και πέθανε στις 22 Δεκεμβρίου 2018) ήταν Βέλγος μαθηματικός. Του απονεμήθηκε το μετάλλιο Φιλντς το 1994 σε αναγνώριση του έργου του σε διάφορα βασικά θέματα της μαθηματικής ανάλυσης, όπως η γεωμετρία του χώρου Μπάναχ, η αρμονική ανάλυση, η εργοδική θεωρία και η μη γραμμική διαφορική εξίσωση της μαθηματικής φυσικής.
Βιογραφία
Ο Μπουργκέν έλαβε το διδακτορικό του από το Vrije Universiteit Brussel το 1977. Υπήρξε μέλος ΔΕΠ στο Πανεπιστήμιο του Ιλινόις, Ουρμπάνα-Σαμπέιν και, από το 1985 έως το 1995, καθηγητής στο Ινστιτούτο Ανώτατων Επιστημονικών Μελετών στο Bures-sur-Yvette στη Γαλλία, στο Ινστιτούτο Προηγμένων Σπουδών στο Πρίνστον του Νιου Τζέρσεϊ από το 1994 έως το 2018. Από το 2012 έως το 2014, ήταν επισκέπτης ερευνητής στο Πανεπιστήμιο της Καλιφόρνια UC Berkeley.
Το ερευνητικό του έργο περιελάμβανε διάφορους τομείς της μαθηματικής ανάλυσης, όπως η γεωμετρία του χώρου Μπάναχ, η αρμονική ανάλυση, η αναλυτική θεωρία αριθμών, η συνδυαστική, η εργοδική θεωρία, η Μερική διαφορική εξίσωση και η φασματική θεωρία, και αργότερα η θεωρία ομάδων. Το 2000, ο Μπουργκέν συνέδεσε το πρόβλημα του συνόλου Kakeya με την αριθμητική συνδυαστική. Ως ερευνητής, ήταν συγγραφέας ή συν-συγγραφέας περισσότερων από 500 άρθρων.
Ο Μπουργκέν διαγνώστηκε με καρκίνο του παγκρέατος στα τέλη του 2014. Πέθανε από αυτή την ασθένεια στις 22 Δεκεμβρίου 2018 σε νοσοκομείο στο Μπονχάιντεν του Βελγίου.
Εξωτερικοί σύνδεσμοι
Κατηγορία:Μαθηματικοί αναλυτές Κατηγορία:Βέλγοι μαθηματικοί Κατηγορία:Μαθηματικοί του 20ού αιώνα Κατηγορία:Μαθηματικοί του 21ου αιώνα Κατηγορία:Βραβευμένοι με Μετάλλιο Φιλντς
Υδραγωγείο Άνιο Νόβους
thumb|250px| Η συμβολή των Άκουα Κλάουντια και Άνιο Νόβους στην [[Πόρτα Ματζόρε ]] Το Υδραγωγείο Άνιο Νόβους (λατινικά: Aqua Anio Novus, Νέο υδραγωγείο) ήταν υδραγωγείο της Αρχαίας Ρώμης. Όπως και το Άκουα Κλάουντια, το έργο ξεκίνησε στα χρόνια του Καλιγούλα το 38 και ολοκληρώθηκε από τον Κλαύδιο τον Αύγουστο του 52.
Λεπτομέρειες
Το Άνιο Νόβους ήταν το υψηλότερο απ’ όλα τα υδραγωγεία της Ρώμης. Όταν τα νερά του έγιναν θολά, ο Τραϊανός χρησιμοποίησε τις δύο από τις τρεις λιμνούλες που είχε κατασκευάσει ο Νέρωνας για να στολίσει τη βίλλα του στο Σουμπιάκο, ώστε να αυξήσει το μήκος του υδραγωγείου στα 93 χλμ. και την ημερήσια χωρητικότητά του στα 196 κυβ. μέτρα. Οι λίμνες του Νέρωνα ήταν φτιαγμένες μέσω φραγμάτων επί του κοντινού ποταμού που ήταν, μάλιστα, υψηλότερα από κάθε άλλο Ρωμαϊκό φράγμα (τελικά καταστράφηκαν κατά τη διάρκεια του Μεσαίωνα).
Αρχίζοντας από τη δεξαμενή του κοντά στη Λατίνα Οδό, το νερό μεταφέρονταν επί του Άκουα Κλάουντια, του οποίου το Άνιο Νόβους αποτελούσε συνέχεια. Πριν την επισκευή του, το Άνιο Νόβους τροφοδοτούσε τα υπόλοιπα υδραγωγεία της Ρώμης αλλά όταν το νερό του θόλωσε, αναγκάστηκαν να βελτιώσουν τη δομή του καθώς επηρέαζε τα νερά των υπολοίπων. Πληροφορίες για το υδραγωγείο διαθέτουμε σήμερα μέσω του Ρωμαίου αριστοκράτη του 1ου αιώνα Φροντίνου, στο έργο του De aquaeductu.
Εξωτερικοί σύνδεσμοι
Κατηγορία:Ρωμαϊκά υδραγωγεία Κατηγορία:Τοπογραφία της αρχαίας Ρώμης Κατηγορία:Κτίρια και κατασκευές στη Ρώμη
Μελί Μικράς Ασίας
Το Μελί ήταν ελληνική κωμόπολη στη χερσόνησο της Ερυθραίας, απέναντι από τη Χίο και τις Οινούσσες. Διοικητικά ανήκε στον καζά των Καραμπούρνων και το σαντζάκι της Σμύρνης και εκκλησιαστικά υπαγόταν στην Ιερά Μητρόπολη Κρήνης, με έδρα την Κρήνη.
Μελετητές θεωρούν πως αποτελούσε συνέχεια της βυζαντινής και μεσαιωνικής πόλης Στιλάριον (ή Στυλάριον), που και αυτή πρέπει να αποτελούσε τη συνέχεια δύο αρχαίων ιωνικών πόλεων, της "καστροφόρου" Κορύνης και της Σιδούσσας, τις οποίες αναφέρουν ο Ηρόδοτος και ο Στράβων. Υπάρχει, πάντως, και η παράδοση πως το χωριό ιδρύθηκε από εποίκους από τα Καρδάμυλα της Χίου στα μέσα του 19ου αιώνα.
Το 1888 κατοικούσαν στο χωριό 150 ελληνικές οικογένειες. Το 1904 ζούσαν 1500 Έλληνες, ενώ το 1914 αυτοί είχαν μειωθεί σε 1000. Αυτή η μείωση εξηγείται από τον εκτοπισμό των Ελλήνων από τα μικρασιατικά παράλια το 1914, αλλά και από έναν επιπλέον διωγμό το 1913-14 εξαιτίας της άρνησης τριακοσίων Μελιωτών να καταταγούν στον τουρκικό στρατό και να πολεμήσουν στους Βαλκανικούς πολέμους κατά της Ελλάδας. Το 1921 αυτός ο αριθμός είχε ανέβει στους 1517. Το Μελί δεν είχε ποτέ Τούρκους κάτοικους και η μόνη γλώσσα που μιλιόταν ήταν η ελληνική. Η κωμόπολη διατηρήθηκε ακμαία μέχρι και τον ξεριζωμό των κατοίκων της το 1922.
Μετά τη Μικρασιατική Καταστροφή του 1922 όλοι οι Μελιώτες κατέφυγαν στην Ελλάδα. Κάποιοι εγκαταστάθηκαν στις Οινούσσες, κάποιοι στη Θήβα και άλλοι στον Άγιο Κωνσταντίνο Φθιώτιδας, στο Χαλάνδρι και στο Ψυχικό. Το πιο μεγάλος μέρος τους εγκαταστάθηκε στα Μέγαρα, όπου και δημιούργησαν τον οικισμό Μελί Μεγάρων, δίνοντας το όνομα της παλιάς τους πατρίδας, διατηρώντας τα ήθη και τα έθιμά τους. Κάποιοι, λιγότεροι, εγκαταστάθηκαν στη Νέα Ερυθραία.
Σήμερα, το ερειπωμένο χωριό λέγεται Καράρεϊς.
Πηγές
Κατηγορία:Χωριά της Τουρκίας Κατηγορία:Μικρά Ασία Κατηγορία:Επαρχία Σμύρνης
Κούρος του Απόλλωνα
μικρογραφία| Κούρος του Απόλλωνα ή Κολοσσός του Διόνυσου Ο Κούρος του Απόλλωνα ή ακόμη και κολοσσός του Διονύσου είναι μεγάλο ημιτελές άγαλμα 10,7 μέτρων από ανοιχτό γκρι μάρμαρο Νάξου βάρους περίπου 80 τόνων. Βρίσκεται σε ένα αρχαίο λατομείο κοντά στον Απόλλωνα, ένα οικισμό στη βόρεια Νάξο, στις Κυκλάδες. Το άγαλμα χρονολογείται από την αρχαϊκή περίοδο της αρχαίας Ελλάδας και είναι του τύπου του Κούρου. Χρονολογείται από τις αρχές του 7ου / 6ου αιώνα π.Χ..
Ονομασία
μικρογραφία| Ο κούρος από το κεφάλι προς τα πόδια Το άγαλμα θεωρούνταν προηγουμένως άγαλμα του Απόλλωνα, καθώς βρισκόταν κοντά στον Απόλλωνα. Ήδη στο 15ο αιώνα, ο Μπουοντελμόντι του έδωσε το όνομα "Άγαλμα Απόλλωνα" λόγω της εγγύτητάς του με το ιερό του Απόλλωνα. Ο Λούντβιχ Ρος αναφέρθηκε στο άγαλμα του Απόλλωνα το 1840, αν και ήταν γνωστό ότι το τοπωνύμιο του Απόλλωνα προήλθε από επιγραφή στο κοντινό ιερό. Το όνομα διατηρήθηκε για μεγάλο χρονικό διάστημα, αν και ο Βίλχελμ φον Μάσοβ απέδωσε το άγαλμα στον Διόνυσο από το 1932. Σήμερα κατατάσσεται ως κούρος.
Ο Κούρος του Απόλλωνα αναφέρεται μερικές φορές ως Κούρος της Νάξου. Αυτό το όνομα όμως είναι ασαφές, καθώς υπάρχουν ακόμα δύο κούροι υπερφυσικού μεγέθους στο Φλεριό στις Μέλανες.
Κατασκευή
Σύμφωνα με τον Καρλ Μπλύμελ, γλύπτη και διευθυντή του Μουσείου Περγάμου, οι πρώτοι Έλληνες λιθοξόοι αρχικά εργάζονταν όπως οι Αιγύπτιοι γλύπτες. Πρώτα σχεδιαζόταν το εξωτερικό σχήμα του γλυπτού. Η λάξευση μπορούσε να γίνει από όλες τις πλευρές. Δημιουργήθηκαν δισδιάστατα περιγράμματα σε αυτές τις διαδικασίες εργασίας. Έτσι, οι λιθοξόοι δεν δούλεψαν ποτέ σε ένα πόδι, χέρι ή κεφάλι, αλλά πάντα είχαν τη μεγάλη εικόνα υπόψιν και η μορφή ήταν ολιστική σε κάθε στάδιο της εργασίας. Στρογγυλοποίησαν το σχήμα μόνο μετά την επεξεργασία του εξωτερικού περιγράμματος. Αυτό φαίνεται ξεκάθαρα στο γλυπτό του Απόλλωνα.
Μεταφορά
Το άγαλμα, το οποίο εκτιμάται ότι ζυγίζει περίπου 80 τόνους, ήταν αποκομμένο από το βράχο σε τρεις πλευρές. Ο κούρος στηριζόταν που στην πλάτη του και δεν ολοκληρώθηκε. Στο πίσω μέρος του κούρου υπάρχουν τρύπες πλάτους 5 έως 8 εκατοστών σε απόσταση 32 έως 37 εκατοστών η μία από την άλλη. Στη μέση μεταξύ της ράχης του κούρου και του βράχου υπάρχει μια ορθογώνια τρύπα πλάτους 40 cm και 10 × 10 cm, η οποία προοριζόταν να κρατήσει την ξύλινη ανυψωτική δοκό. Αυτή η εσοχή βρίσκεται στο κέντρο βάρους του μονόλιθου. Ίχνη αυτής της αρχαίας τεχνικής εξόρυξης λίθων μπορούν να εντοπιστούν σε πολλά μέρη στο λατομείο, καθώς το λατομείο δεν χρησιμοποιήθηκε σε μεταγενέστερους χρόνους. Η μορφή έχει κλίση προς τα κάτω κατά 30 ° προς τα βόρεια. Η ανατολική πλευρά έχει ανυψωθεί κατά 19 cm και η βόρεια πλευρά 32 εκατοστά προς τα κάτω. Ο S. Casson το επεσήμανε ήδη από το 1936/37.
Είναι η πρώτη προσπάθεια μεταφοράς αυτού του κούρου, καθώς δεν υπάρχει μονοπάτι λαξευμένο στη πέτρα για περαιτέρω μεταφορά. Λόγω του μεγέθους και του βάρους του, το άγαλμα παρέμεινε ημιτελές στο λατομείο.
Βιβλιογραφία
Κατηγορία:Κούροι Κατηγορία:Αρχαιολογικά ευρήματα στη Νάξο Κατηγορία:Αγάλματα στην Ελλάδα
Παραλία Περιστερές
Ιστορικό Σημείωμα
Ο Περιστερές αποτελεί τον τελευταίο σταθμό στην επιχείρηση απαγωγής του υποστράτηγου Κράιπε. Συγκεκριμένα, στις 14 Μαίου του 1944 οι Βρετανικές Επιχειρήσεις Ειδικών Αποστολών (SOE) με αρχηγό τον Πάτρικ Λη Φέρμορ και τη βοήθεια αντρών της Κρητικής αντίστασης  οδήγησαν τον Κράιπε, δύο Γερμανούς αιχμαλώτους πολέμου και έναν άρρωστο Σοβιετικό λιποτάκτη  στην παραλία του Περιστερέ, όπου επιβιβάστηκαν σε ένα Βρετανικό μηχανοκίνητο σκάφος στις 10:00μ.μ., ολοκληρώνοντας έτσι την αποστολή τους με την άφιξή τους στην Μάρσα Ματρούχ στην Αίγυπτο. Στον Περιστερέ προσάραζαν συμμαχικά υποβρύχια και αντιτορπιλικά κατά τη διάρκεια του Β΄Παγκοσμίου Πολέμου, μεταφέροντας εφόδια και πυρομαχικά για των αγώνα κατά των Γερμανών.
Συμβολή στην τοπική κοινότητα
Η παραλία του Περιστερέ αποτελούσε τόσο παλαιότερα όσο και σήμερα έναν σύμμαχο για τους ντόπιους. Παλαιότερα οι ντόπιοι εκμεταλλεύονταν τις γούρνες που σχηματίζονται χαμηλά στον βράχο Καστέλο, οι οποίες τους θερινούς μήνες με την αύξηση της θερμοκρασίας μετατρέπονται σε αλικές, για την εξόρυξη αλατιού. Στις μέρες μας, η παραλία του Περιστερέ συνιστά έναν δημοφιλή καλοκαιρινό πόλο έλξης συμβάλλοντας έτσι στην τοπική οικονομία.
Εξωτερικοί Σύνδεσμοι
__ΜΕΠΠ__
Κατηγορία:Χωριά του νομού Ρεθύμνης
Γκοτζίλα
Ο Γκοτζίλα ( αγγλικά:Godzilla, Ιαπωνικά :ゴジラ, Hepburn : Gojira , / ɡ ɒ d z ɪ l ə /) είναι ένα φανταστικό τέρας, ή kaiju , που προέρχεται από μια σειρά ιαπωνικών ταινιών. Ο χαρακτήρας εμφανίστηκε για πρώτη φορά στην ταινία Godzilla του 1954 και έγινε παγκόσμιο εικονίδιο της ποπ κουλτούρας, και εμφανίστηκε σε διάφορα μέσα,με κυριότερες εμφανίσεις αυτές σε 32 ταινίες που γυρίστηκαν από την Toho, σε τέσσερις ταινίες του Χόλιγουντ και σε πολλά βιντεοπαιχνίδια, μυθιστορήματα, κόμικς και τηλεοπτικές εκπομπές. Ο Γκοτζίλα ονομάστηκε επίσης «Βασιλιάς των Τεράτων», μια φράση που χρησιμοποιήθηκε για πρώτη φορά στην ταινία Godzilla, Βασιλιάς των Τεράτων! (1956),που είναι η αμερικανικοποιημένη έκδοση της αρχικής ταινίας.
Ο Godzilla είναι ένα τεράστιο, καταστροφικό, προϊστορικό θαλάσσιο τέρας που ξύπνησε και ενδυναμώθηκε από την πυρηνική ακτινοβολία. Με τους πυρηνικούς βομβαρδισμούς της Χιροσίμα και του Ναγκασάκι και το περιστατικό με το Lucky Dragon 5 να ήταν ακόμα φρέσκα γεγονότα στην ιαπωνική συνείδηση, ο Godzilla σχεδιάστηκε ως αλληγορία των πυρηνικών όπλων. Άλλοι πρότειναν ότι ο Godzilla είναι μια αλληγορία για τις Ηνωμένες Πολιτείες,κι ότι συγκεκριμένα είναι ένα τεράστιο θηρίο που ξύπνησε από τον ύπνο του και στη συνέχεια παίρνει εκδίκηση έναντι της Ιαπωνίας. Καθώς η σειρά των ταινιών επεκτάθηκε, μερικές ιστορίες ανέλαβαν λιγότερο σοβαρές υποθέσεις, απεικονίζοντας τον Godzilla ως αντιήρωα ή ως μια μικρότερη απειλή που υπερασπίζεται την ανθρωπότητα. Οι μεταγενέστερες ταινίες ασχολούνται με θέματα όπως η ξεχασμένη Ιαπωνία και το αυτοκρατορικό παρελθόν της, οι φυσικές καταστροφές και η σημερινή ανθρώπινη κατάσταση.
Εξωτερικοί Σύνδεσμοι
Κατηγορία:CGI χαρακτήρες Κατηγορία:Φανταστικά τέρατα Κατηγορία:Φανταστικά ερπετά
Σφαγή του Πανέριαϊ
Η σφαγή του Πονάρι, γνωστή και ως σφαγή του Πανιέριαϊ (zbrodnia w Ponarach) ήταν η μαζική δολοφονία μέχρι και 100.000 ατόμων, κυρίως Εβραίων, Πολωνών και Ρώσων από Γερμανούς στρατιώτες των Ζιχεράιτσντινστ και των Ες-Ες και Λιθουανούς συνεργατών του Άξονα,  συμπεριλαμβανομένων ομάδων δολοφονιών του Υπατίνγκασις μπούρις (Ypatingasis būrys),   κατά τη διάρκεια του Β' Παγκοσμίου Πολέμου και του Ολοκαυτώματος στο Ραϊχσκομισαριάτ Όστλαντ. Οι δολοφονίες έλαβαν χώρα από τον Ιούλιο του 1941 έως τον Αύγουστο του 1944 κοντά στον σιδηροδρομικό σταθμό του Πονάρι (γνωστό σήμερα ως Πανιέριαϊ), ένα προάστιο στο Βίλνιους της Λιθουανίας. Στο Πονάρι δολοφονήθηκαν περίπου 70.000 Εβραίοι, μαζί με περίπου 20.000 Πολωνούς, και 8.000 Ρώσους αιχμαλώτους πολέμου, εκ των οποίων οι περισσότεροι βρίσκονταν στη Βίλνα (Βίλνιους) και το νεοσύστατο Γκέτο της Βίλνας.
Σημειώσεις
<references group="lower-greek"/>
Παραπομπές
Κατηγορία:Αντιπολωνικό αίσθημα στην Ευρώπη
Γιάννης Αραμπατζής
Ο Γιάννης Αραμπατζής (Μακροχώρι Ημαθίας, 28 Μαΐου 1984) είναι Έλληνας επαγγελματίας ποδοσφαιριστής, ο οποίος αγωνίζεται στη θέση του τερματοφύλακα.
Σε συλλογικό επίπεδο
Ξεκίνησε την καριέρα του στην ιδιαίτερη πατρίδα του, στο Μακροχώρι, από τη Δόξα Μακροχωρίου και κατόπιν συνέχισε στην Ένωση Αποστόλου Παύλου, από την οποία σε νεαρή ηλικία, το 2002 μεταγράφηκε στην ΑΕΚ, όπου έπρεπε να περιμένει πολλά χρόνια για να αγωνιστεί. Καθιερώθηκε στη βασική ενδεκάδα της, μετά την εξαιρετική εμφάνιση που πραγματοποίησε στο ντέρμπι μεταξύ ΑΕΚ και Ολυμπιακού στις αρχές του 2010. Τα προηγούμενα χρόνια βρισκόταν στη σκιά πιο έμπειρων τερματοφυλάκων όπως οι Διονύσης Χιώτης, Στέφανο Σορεντίνο, Γιούργκεν Μάχο, Σεμπαστιάν Σάχα. Συνέχισε κατά τη διάρκεια της ίδιας χρονιάς να πραγματοποιεί πολύ καλές εμφανίσεις, κερδίζοντας εκτός από την καθιέρωση και ένα από τα ποδοσφαιρικά βραβεία της χρονιάς, αυτό της καλύτερης απόκρουσης. Την περίοδο 2010-11 αγωνίστηκε με την ΑΕΚ βασικός και κατέκτησε με την ομάδα του το κύπελλο Ελλάδας. Δύο χρόνια αργότερα, την περίοδο 2012-13, η ΑΕΚ γνώρισε για πρώτη φορά στην ιστορία της τον υποβιβασμό και ο ίδιος έμεινε ελεύθερος.
Στις 21 Αυγούστου 2013, συμφώνησε για έναν χρόνο στον Ερμή Αραδίππου, συνεχίζοντας την καριέρα του στο κυπριακό πρωτάθλημα. Τον Ιούλιο του 2014 ανακοινώθηκε η συμφωνία του με τη ρουμανική Άστρα Τζιούρτζιου, με την οποία υπέγραψε μονοετές συμβόλαιο συνεργασίας.
Έναν χρόνο αργότερα (2015) εντάχθηκε στον Α.Ο.Κ. Κέρκυρα, στον οποίο αγωνίστηκε για μια διετία. Το καλοκαίρι του 2017 επέστρεψε στην Κύπρο και τον Ερμή Αραδίππου, στον οποίο αγωνίστηκε επίσης για 2 χρόνια, σημειώνοντας 50 συμμετοχές συνολικά σε πρωτάθλημα και κύπελλο, 33 συμμετοχές την πρώτη και 17 συμμετοχές τη δεύτερη χρονιά αντίστοιχα. Το καλοκαίρι του 2019 γύρισε στην Ελλάδα και πήρε μεταγραφή στον Α.Ο. Αγίου Νικολάου. Το καλοκαίρι του 2020 πήρε μεταγραφή στον Π.Σ. Καλαμάτα.
Στις εθνικές ομάδες
Ο Γιάννης Αραμπατζής έχει αγωνιστεί με την εθνική Νέων, πραγματοποιώντας την πρώτη του εμφάνιση στις 10 Απριλίου 2002 σε αγώνα με αντίπαλο το Βέλγιο.
Πηγές
Κατηγορία:Έλληνες ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Σούπερ Λιγκ Ελλάδας Κατηγορία:Έλληνες ποδοσφαιριστές στο εξωτερικό Κατηγορία:Ποδοσφαιριστές Ερμή Αραδίππου Κατηγορία:Ποδοσφαιριστές Α΄ κατηγορίας Κύπρου Κατηγορία:Ποδοσφαιριστές ΦΚ Άστρα Τζιούρτζιου Κατηγορία:Ποδοσφαιριστές Π.Σ. Καλαμάτας
Συμμετοχή της Ανγκόλας στους Θερινούς Ολυμπιακούς Αγώνες 2020
Η Ανγκόλα θα συμμετάσχει στους Θερινούς Ολυμπιακούς Αγώνες 2020 στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου. Θα είναι η 10η συμμετοχή της χώρας στους Θερινούς Ολυμπιακούς Αγώνες.
Χειροσφαίριση
Η εθνική ομάδα κέρδισε την πρόκριση, κερδίζοντας το Αφρικανικό Πρωτάθλημα Χειροσφαίρισης Γυναικών 2018 στο Μπραζαβίλ.
Ομάδα
Παραπομπές
Κατηγορία:Χώρες στους Θερινούς Ολυμπιακούς Αγώνες 2020 Κατηγορία:Αθλητισμός στην Ανγκόλα
Φακούντο Φερέιρα
Ο Φακούντο Φερέιρα (Facundo Ferreyra, 14 Μαρτίου 1991), είναι Αργεντινός επαγγελματίας ποδοσφαιριστής, ο οποίος αγωνίζεται ως επιθετικός για την Εσπανιόλ, δανεικός από τη Μπενφίκα. Του έχουν δώσει το ψευδώνυμο «Chucky».
Μπάνφιλντ
Ο Φερέιρα αναδείχθηκε μέσω των ακαδημιών της Μπάνφιλντ και προήχθη στην πρώτη ομάδα τη σεζόν 2008-09. Έκανε έξι εμφανίσεις σε αυτή τη σεζόν, τρεις ως αλλαγή, σημειώνοντας ένα γκολ. Στις 6 Δεκεμβρίου 2008, σημείωσε το παρθενικό του γκολ σε μία ισοπαλία 2-2 εναντίον της Αρχεντίνος Τζούνιορς.
Βέλες Σάρσφιλντ
Μετά τον υποβιβασμό της Μπάνφιλντ στο τέλος της σεζόν 2011-2012 της Πριμέρα Ντιβισιόν Αργεντινής, ο Φερέιρα μετακινήθηκε στη Βέλες Σάρσφιλντ. Κατά τη διάρκεια της πρώτης σεζόν του στην ομάδα, ο Φερέιρα ήταν ο κορυφαίος σκόρερ της, σημειώνοντας 13 γκολ σε 15 αγώνες. Ήταν επίσης ο κορυφαίος σκόρερ του Πρωταθλήματος, μαζί με τον Ιγνάσιο Σκόκο. Επίσης, ήταν βασικός στον τελικό του Copa Campeonato 2012-13, όπου η Βέλες νίκησε τη Νιούελς Ολντ Μπόις.
Σαχτάρ Ντονέτσκ
Στις 9 Ιουλίου 2013, υπέγραψε πενταετές συμβόλαιο με τη Σαχτάρ Ντονέτσκ σε μία μεταγραφή 9 εκατομμυρίων δολαρίων. Αγωνίστηκε σπάνια για την ομάδα κατά την πρώτη του σεζόν στην Ουκρανία, αλλά κατάφερε να σημειώσει 6 γκολ σε 5 αγώνες, καθώς η Σαχτάρ κέρδισε τον ένατο τίτλο του πρωταθλήματος.
Λόγω των προσωπικών ανησυχιών για την ασφάλεια του, εξ αιτίας του πολέμου στο Ντονμπάς και της πρόσφατης συντριβής της πτήσης ΜΗ17, ο Φερέιρα μαζί με άλλους πέντε ξένους συμπαίκτες του, αρνήθηκε να επιστρέψει στην Ουκρανία μετά από ένα φιλικό αγώνα εναντίον της Λυών, στις 20 Ιουλίου 2014. Με τη μετεγκατάσταση της προπονητικής βάσης της Σαχτάρ στο Κίεβο και των εγχώριων αγώνων που θα διεξάγονταν στο Λβιβ για τη σεζόν 2014-15 και μετά από συνομιλίες με τον CEO Σέργκεϊ Πάλκιν, ο Φερέιρα και οι συμπαίκτες του επέστρεψαν στο σύλλογο στα τέλη του Ιουλίου.
Δανεισμός στη Νιούκασλ
Στις 3 Αυγούστου 2014, η Νιούκασλ υπέγραψε τον Φερέιρα με μονοετές δανεισμό. Η συμφωνία περιελάμβανε δικαίωμα αγοράς του έναντι 6 εκατομμυρίων £ στο τέλος της σεζόν. Ωστόσο, ο Φερέιρα δυσκολεύτηκε με τις φυσικές απαιτήσεις του αγγλικού ποδοσφαίρου, δηλώνοντας σε συνέντευξή του στο Newcastle Evening Chronicle: «Όταν ήρθα εδώ [Νιούκασλ], δυσκολεύτηκα να προσαρμοστώ... είναι ένα πολύ φυσικοσωματικό πρωτάθλημα». Στις 29 Μαΐου 2015, ανακοινώθηκε ότι η Νιούκασλ δεν ενεργοποιούσε το δικαίωμα αγοράς του και ο Φερέιρα θα επέστρεφε στην Σαχτάρ Ντονέτσκ, χωρίς να έχει παίξει ούτε ένα αγωνιστικό λεπτό με την πρώτη ομάδα της Νιούκασλ.
Επιστροφή στη Σαχτάρ
Σκόραρε το πρώτο γκολ του στο Κύπελλο Ουκρανίας 2018, καθώς η Σαχτάρ νίκησε τη Ντιναμό Κιέβου με 2-0.
Μπενφίκα
Στις 6 Ιουνίου 2018, υπέγραψε τετραετές συμβόλαιο με τη Μπενφίκα. Την 31η Ιανουαρίου, μετά από σπάνια χρησιμοποίηση του, μετακινήθηκε στη ισπανική Εσπανιόλ, με δανεισμό μέχρι τον Ιούνιο του 2020.
Διεθνής σταδιοδρομία
Είναι πρώην διεθνής με την Εθνική Αργεντινής U20. Ήταν ο δεύτερος κορυφαίος σκόρερ στο Πρωτάθλημα Νέων Νότιας Αμερικής του 2011 με 4 γκολ, βοηθώντας την Αργεντινή να κατακτήσει την τρίτη θέση. Έπαιξε επίσης με την ομάδα στο Παγκόσμιο Κύπελλο U20 του 2011.
Συλλογικές
Βέλες Σάρσφιλντ
Σαχτάρ Ντονέτσκ
Μπενφίκα
Διεθνής
Αργεντινή U20: Πρωτάθλημα Νέων Νότιας Αμερικής: 2011 - χάλκινο μετάλλιο
Εξωτερικοί σύνδεσμοι
Κατηγορία:Αργεντινοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Αργεντινής Κ20 Κατηγορία:Ποδοσφαιριστές Μπάνφιλντ Κατηγορία:Ποδοσφαιριστές Πριμέρα Ντιβιζιόν Αργεντινής Κατηγορία:Ποδοσφαιριστές Βέλες Σάρσφιλντ Κατηγορία:Ποδοσφαιριστές ΦΚ Σαχτάρ Ντονέτσκ Κατηγορία:Ποδοσφαιριστές Πρέμιερ Λιγκ Ουκρανίας Κατηγορία:Αργεντινοί ποδοσφαιριστές στο εξωτερικό Κατηγορία:Ποδοσφαιριστές Νιούκασλ Γιουνάιτεντ Κατηγορία:Ποδοσφαιριστές Μπενφίκα Κατηγορία:Ποδοσφαιριστές Πριμέιρα Λίγκα Κατηγορία:Ποδοσφαιριστές ΡΚΝ Εσπανιόλ Κατηγορία:Ποδοσφαιριστές Πριμέρα Ντιβιζιόν
Μπρουνό Φερερό
Ο Μπρουνό Φερερό είναι πρώην Γάλλος διεθνής ποδοσφαιριστής, γεννημένος στις 24 Νοεμβρίου 1933 στο Τρεσάνζ (Μοζέλ). Αγωνιζόταν ως τερματοφύλακας, ενώ υπήρξε φιναλίστ του Κυπέλλου Γαλλίας του 1962 με την ΦΚ Νανσί και διεθνής την ίδια χρονιά.
Εξωτερικός Σύνδεσμος
Κατηγορία:Ποδοσφαιριστές Εθνικής Γαλλίας Κατηγορία:Ποδοσφαιριστές ΦΚ Νανσί Κατηγορία:Τερματοφύλακες ποδοσφαιριστές
Πρώτο επίπεδο NUTS της Ευρωπαϊκής Ένωσης
Η κοινή ονοματολογία των εδαφικών στατιστικών μονάδων (γαλλικά: Nomenclature d' Unités Territoriales Statistiques, NUTS) είναι γεωκωδική τυποποίηση για την αναφορά των διοικητικών διαιρέσεων των χωρών για στατιστικούς λόγους. Το πρότυπο αναπτύχθηκε από την Ευρωπαϊκή Ένωση.
Υπάρχουν τρία επίπεδα γεωκωδικών NUTS, με δυο επίπεδα να αφορούν τις τοπικές διοικητικές μονάδες (LAU). Δεν έχουν όλεςGR οι χώρες όλα τα επίπεδα κωδικών NUTS, το οποίο εξαρτάται από τον πληθυσμό των κρατών. Μια από τις πιο ακραίες περιπτώσεις, είναι το Λουξεμβούργο, που έχει μόνο μια μορφή διαίρεσης, αφού κάθε ένα από τα τρία επίπεδα γεωκωδικών NUTS, αντιστοιχούν στο ίδιο το κράτος.
Παρακάτω αναφέρονται τα πρώτα επίπεδα NUTS (NUTS 1) στατιστικών περιοχών της Ευρωπαϊκής Ένωσης.
Σημειώσεις
Η απόδοση ορισμένων τοπωνυμίων στην ελληνική γλώσσα έγινε σύμφωνα με τον πολύγλωσσο λεξικογραφικό θησαυρό "EuroVoc" της Ευρωπαϊκής Ένωσης, όταν διαπιστώθηκε η μη ύπαρξη αντίστοιχων λημμάτων στην Ελληνική Βικιπαίδεια. Σε κάθε περίπτωση εφαρμόστηκε η πολιτική ονοματοδοσίας της Ελληνικής Βικιπαίδειας.
Εξωτερικοί σύνδεσμοι
Κατηγορία:Κατάλογοι που αφορούν την Ευρωπαϊκή Ένωση
Μουσείο Ορσέ
Το Μουσείο Ορσέ (γαλλ. Musée d'Orsay) είναι Γαλλικό εθνικό μουσείο στο 7ο διαμέρισμα (VIIe arrondissement) της πόλης του Παρισιού, στην αριστερή όχθη (rive gauche) του ποταμού Σηκουάνα (la Seine) και κατά μήκος της ομώνυμης αποβάθρας. Σε αυτό εκτίθενται έργα ζωγραφικής και γλυπτικής δημιουργημένα από το 1848 έως το 1914, ενώ παράλληλα φιλοξενεί και περιοδικές εκθέσεις.
Ιστορία
Το κτήριο έχει συνολικό μήκος 173 μ. και πλάτος 75 μ. Η συνολική επιφάνεια των αιθουσών του φθάνει τις 57.000 τ.μ., ενώ οι επιφάνειες των εκθεσιακών χώρων καταλαμβάνουν 16.900 τμ. περίπου, (κατανεμημένων σε 80 ξεχωριστές αίθουσες). 1.200 τ.μ καταλαμβάνουν το εστιατόριο και η καφετέρια, 570 τ.μ/ η αίθουσα διαλέξεων και 1.850 τ.μ περίπου οι αίθουσες των περιστασιακών εκθέσεων.
left|thumb|250px|Μουσείο Ορσέ, η κεντρική αίθουσα
Οργάνωση του Μουσείου
Στο μουσείο υπάρχουν τρία επίπεδα. Στο ισόγειο οι αίθουσες εκθέσεων είναι κατανεμημένες αμφίπλευρα της κεντρικής αίθουσας, στην οποία εκτίθενται κυρίως έργα γλυπτικής, ενώ οι πλαϊνές αίθουσες περιλαμβάνουν κυρίως εκθέματα πινάκων ζωγραφικής. Στο μεσαίο επίπεδο υπάρχουν εξώστες, οι οποίοι δίνουν πρόσβαση στις αίθουσες εκθεμάτων, και στον τρίτο (τελευταίο) όροφο, ο οποίος εκτείνεται κατά μήκος της όχθης του Σηκουάνα με την ομώνυμη αποβάθρα (Quai d' Orsay). Από τον τρίτο όροφο υπάρχει η δυνατότητα εξόδου στον εξώστη, απ' όπου ο επισκέπτης μπορεί να δει το ποτάμι, το Μουσείο του Λούβρου διαγωνίως απέναντι και, σε μεγαλύτερη απόσταση, αντικριστά τη Βασιλική της Ιερής Καρδιάς (Basilique de Sacre-Coeur), το Ναό που βρίσκεται κτισμένος στην κορυφή του λόφου της Μονμάρτρης.
Στο Μουσείο στεγάζονται εκθέματα γλυπτικής, ζωγραφικής, αντικειμένων έργων τέχνης (Objets d' Art), αρχιτεκτονικής, φωτογραφίας και γραφικών τεχνών. Οι Συλλογές του προέρχονται από:
Στο Μουσείο στεγάζονται, επίσης, σε ειδικές αίθουσες, και περιστασιακές και ειδικές εκθέσεις έργων τέχνης, φωτογραφίας, γραφικών τεχνών και ειδών διακοσμητικών τεχνών (Arts décoratifs). Υπάρχουν, ακόμη, εστιατόριο, καφετέρια, (Café des Hauteurs), αίθουσα διαλέξεων και βιβλιοπωλείο.
Θέση, πρόσβαση
Στην αποβάθρα του Ορσέ (Quai d'Orsay), λίγο πιο κάτω από το Μουσείο, βρίσκεται, επίσης, το Υπουργείο Εξωτερικών της Γαλλίας (το οποίο και υπονοείται με την έκφραση Quai d'Orsay) και λίγο πιο κάτω το μέγαρο του Γαλλικού Κοινοβουλίου (Assemblée Nationale). Ακριβώς απέναντι από το Μουσείο υπάρχει το κτήριο της Λεγεώνος της Τιμής (Légion d'Honneur).
Ζωγραφική
Πίνακες ζωγραφικής, ανάμεσα σε άλλους, των Γκυστάβ Κουρμπέ (Gustave Courbet), Κλωντ Μονέ (Claude Monet), Ζαν-Φρανσουά Μιγέ (Jean-François Millet), Πιερ Ωγκύστ Ρενουάρ (Pierre-Auguste Renoir), Βίνσεντ βαν Γκογκ (Vincent Van Gogh), Πωλ Σεζάν (Paul Cézanne), Ανρί Ματίς (Henri Matisse), Ζαν Ωγκύστ Ντομινίκ Ενγκρ (Jean-Auguste-Dominique Ingres), Εντουάρ Μανέ (Édouard Manet), Κλωντ Μονέ (Claude Monet), Πιέ Μοντριάν (Piet Mondrian), Πωλ Γκωγκέν (Paul Gauguin), Εντγκάρ Ντεγκά (Edgar Degas), Κινό Αμιέ (Cuno Amiet), Ευγένιου Ντελακρουά (Eugène Delacroix), Ανρί ντε Τουλούζ-Λωτρέκ (Henri de Toulouse-Lautrec), Καμίλ Πισαρό (Camille Pissarro) και Ζερόμ, Βαλοτόν, Μορίς Ντενί.
Γλυπτά
<Gallery>
Image:Héraklès_Archer_Bourdelle_musée_Orsay_Paris_France.JPG|Αντουάν Μπουρντέλ, Ηρακλής τοξεύων Image:St-John-the-Baptist-Preaching.jpg|Ογκύστ Ροντέν, Ιωάννης ο Βαπτιστής Image:Statue-Orsay-12.jpg|Εζέν Γκιγιώμ, Ανακρέων Image:Statue-Orsay-20.jpg|Αλμπέρ-Ερνέστ Καριέ-Μπελέζ, Κοιμωμένη Ήβη </Gallery>
Πίνακες
<Gallery> Image:Claude_Monet_010.jpg|Κλωντ Μονέ, Η γέφυρα του Αρζαντέιγ Image:Courbet_LAtelier_du_peintre.jpg|Γκυστάβ Κουρμπέ, Το ατελιέ του ζωγράφου Image:Paul_Gauguin_111.jpg|Πωλ Γκωγκέν, Αυτοπροσωπογραφία Image:Pierre-Auguste_Renoir%2C_Le_Moulin_de_la_Galette.jpg|Πιέρ-Ογκύστ Ρενουάρ, Χορός στο Moulin de la Galette Image:Manet%2C_Edouard_-_Le_D%C3%A9jeuner_sur_l%27Herbe_%28The_Picnic%29_%281%29.jpg|Εντουάρ Μανέ, Πρόγευμα στη χλόη Image:Starry_Night_Over_the_Rhone.jpg|Βαν Γκογκ, Έναστρη νύχτα στο Ροδανό Image:Nature morte aux pommes et aux oranges, par Paul Cézanne.jpg|Πωλ Σεζάν, Μήλα και πορτοκάλια Image:"L'Absinthe",_par_Edgar_Degas_(1876).jpg|Εντγκάρ Ντεγκά, Το αψέντι </Gallery>
Εξωτερικοί σύνδεσμοι
*
Μεγκ Ράιαν
Η Μεγκ Ράιαν (Margaret Mary Emily Anne Hyra, 19 Νοεμβρίου 1961) είναι Αμερικανίδα ηθοποιός. Ξεκίνησε την καριέρα της το 1981 με μικρούς ρόλους, πριν γίνει μέλος της σαπουνόπερας As the World Turns το 1982. Στη συνέχεια άρχιζε να εμφανίζεται σε β' ρόλους, σε αρκετές ανεξάρτητες παραγωγές όπως Αμερικάνικο Όνειρο (Promised Land, 1987). Το όνομά της ήρθε στο προσκήνιο το 1989 με την ταινία Όταν ο Χάρι Γνώρισε την Σάλι... (When Harry Met Sally...), για την οποία έλαβε την πρώτης της υποψηφιότητα για Χρυσή Σφαίρα.
Στη δεκατία του '90, η Ράιαν πρωταγωνίστησε σε μια σειρά επιτυχημένων ταινιών, όπως Άγρυπνος στο Σιάτλ (Sleepless in Seattle, 1993), French Kiss (1995), Άσπονδοι Εραστές (Addicted to Love, 1997), Η Πόλη των Αγγέλων (City of Angels, 1998) και Έχετε Μήνυμα στον Υπολογιστή σας (You've Got Mail, 1998). Οι συνολικές εισπράξεις των ταινιών της ξεπερνούν το 1,1 δισεκατομμύριο δολάρια.
Πρώτα χρόνια
Η Ράιαν γεννήθηκε στο Φέρφιλντ του Κονέκτικατ, από τους Σούζαν Τζόρνταν και Χάρι Χάιρα. Η μητέρα της ήταν πρώην ηθοποιός και καθηγήτρια Αγγλικών και ο πατέρας της καθηγητής μαθηματικών. Η μητέρα της υποστήριξε και την ενθάρρυνε να ασχοληθεί με την υποκριτική. Η Ράιαν έχει δύο αδελφές, τη Ντέινα και την Άννι και έναν αδελφό, τον Άντριου Χάιρα. Οι γονείς της χώρισαν το 1976, όταν η Ράιαν ήταν 15 ετών.
Τελείωσε το λύκειο το 1979. Σπούδασε δημοσιογραφία στο Πανεπιστήμιο του Κονέκτικατ και αργότερα στο Πανεπιστήμιο της Νέας Υόρκης. Παράλληλα έπαιρνε μέρος σε τηλεοπτικές διαφημίσεις. Η επιτυχία της στην υποκριτική οδήγησε στο να παρατήσει της σπουδές της ένα εξάμηνο πριν αποφοιτήσει.
Πρώτα επαγγελματικά βήματα
Μετά από ένα μικρό ρόλο στην ταινία Πλούσιες και Διάσημες (Rich and Famous, 1981), η Ράιαν εμφανίστηκε στη σαπουνόπερα As the World Turns από το 1982 μέχρι το 1984. Ακολούθησαν αρκετές τηλεταινίες και μικροί κινηματογραφικοί ρόλοι, συμπεριλαμβανομένων των ταινιών Amityville 3: Η Βίλα του Τρόμου (Amityville 3-D, 1983) και Αμερικάνικο Όνειρο (Promised Land, 1987). Το 1986 εμφανίστηκε στη μεγάλη εισπρακτική επιτυχία Τοπ Γκαν (Top Gun) με τον Τομ Κρουζ. Ακολούθησε η κωμωδία επιστημονικής φαντασίας Φανταστική Καταδίωξη (Innerspace, 1987), το φιλμ νουάρ Κυνηγώντας το Δολοφόνο μου (DOA, 1988) και η περιπέτεια Πρεζίντιο: Ο Τόπος του Εγκήματος (The Presidio, 1988) μαζί με τον Σον Κόνερι.
1989-1993
Η πρώτη της μεγάλη επιτυχία σε πρωταγωνιστικό ρόλο ήταν με την ταινία Όταν ο Χάρι Γνώρισε την Σάλι... (When Harry Met Sally...) μαζί με τον Μπίλι Κρίσταλ. Η ερμηνεία της στο ρόλο της Σάλι Όλμπραϊτ, της χάρισε την πρώτη της υποψηφιότητα για Χρυσή Σφαίρα α' γυναικείου ρόλου ενώ η σκηνή όπου ο χαρακτήρας της υποδύεται έναν ψεύτικο οργασμό μέσα σε ένα εστιατόριο, παραμένει κλασική μέχρι και σήμερα. Ακολούθησε η βιογραφική ταινία The Doors (1991) σε σκηνοθεσία του Όλιβερ Στόουν και η κομεντί φαντασίας Φίλησε Με Πριν... Αλλάξω (Prelude to a Kiss, 1992). Και οι δυο ταινίες ήταν μέτριες επιτυχίες. Το 1993 πρωταγωνίστησε με τον Τομ Χανκς στη μεγάλη εισπρακτική επιτυχία Άγρυπνος στο Σιάτλ (Sleepless in Seattle). Η ταινία απέφερε 228 εκατομμύρια δολάρια παγκοσμίως.
1994-1999
Το 1994, η Ράιαν έκανε αρκετές προσπάθειες να ξεφύγει από το είδος της ρομαντικής κωμωδίας. Πρωταγωνίστησε στη δραματική ταινία Όταν Ένας Άνδρας Αγαπάει Μια Γυναίκα (When a Man Loves a Woman, 1994) μαζί με τον Άντι Γκαρσία. Η ερμηνεία της πήρε πολύ καλές κριτικές και έλαβε την πρώτη της υποψηφιότητα για το Screen Actors Guild Award. Την ίδια χρονιά έπαιξε μαζί με τους Τιμ Ρόμπινς και Γουόλτερ Ματάου στην κωμωδία Ερωτικές Εξισώσεις (IQ) και το περιοδικό People την συμπεριέλαβε στη λίστα με τους 50 πιο όμορφους ανθρώπους στον κόσμο. Επόμενη ταινία της ήταν η ρομαντική κομεντί French Kiss μαζί με τον Κέβιν Κλάιν. Η ταινία απέφερε πάνω από 100 εκατομμύρια δολάρια παγκοσμίως.
Το 1997, η Ράιαν δάνεισε τη φωνή της στην ταινία κινουμένων σχεδίων της 20th Century Fox Αναστασία (Anastasia), η οποία έλαβε καλές κριτικές ενώ οι εισπράξεις της έφτασαν τα 140 εκατομμύρια δολάρια παγκοσμίως. Το 1998, πρωταγωνίστησε σε τρεις ταινίες. Η πρώτη ήταν Η Πόλη των Αγγέλων (City of Angels) μαζί με τον Νίκολας Κέιτζ, η οποία πήρε θετικά σχόλια από τους κριτικούς και απέφερε 200 εκατομμύρια δολάρια παγκοσμίως. Στη δεύτερη ξανασυνεργάστηκε με τον Τομ Χανκς στο Έχετε Μήνυμα στον Υπολογιστή σας (You've Got Mail). Η ερμηνεία της στην ταινία της χάρισε άλλη μια υποψηφιότητα για Χρυσή Σφαίρα ενώ οι εισπράξεις ξεπέρασαν τα 250 εκατομμύρια δολάρια παγκοσμίως. Η τρίτη ήταν το Άνω Κάτω (Hurlyburly) με τον Σον Πεν.
2000-2006
Η πρώτη ταινία της Ράιαν τη δεκαετία του 2000 ήταν το Η Κλήση σας Προωθείται (Hanging Up) μαζί με τις Λίζα Κούντροου και Ντάιαν Κίτον, η οποία ανέλαβε και τη σκηνοθεσία. Η ταινία δεν έλαβε καλές κριτικές ενώ οι εισπράξεις έφτασαν τα 51 εκατομμύρια δολάρια παγκοσμίως. Την ίδια χρονιά πρωταγωνίστησε με τον Ράσελ Κρόου στο περιπετειώδης θρίλερ Απόδειξη Ζωής (Proof of Life). Η ταινία έλαβε μικτές κριτικές και παρά τις εκτενείς αναφορές του τύπου για την σχέση της Ράιαν με τον Κρόου, απέφερε μόλις 63 εκατομμύρια δολάρια παγκοσμίως.
Ένα χρόνο αργότερα, η Ράιαν επέστρεψε στις ρίζες της ρομαντικής κωμωδίας με το Kate & Leopold μαζί με τον Χιου Τζάκμαν. Με εισπράξεις 70 εκατομμυρίων δολαρίων παγκοσμίως, η ταινία θα γίνει η μεγαλύτερη εισπρακτική επιτυχία της Ράιαν για τη δεκαετία του 2000. Το 2003, η Ράιαν πρωταγωνίστησε μαζί με τους Μαρκ Ράφαλο και Τζένιφερ Τζέισον Λι στο ερωτικό θρίλερ Στα Όρια του Πάθους (In the Cut) σε σκηνοθεσία της Τζέιν Κάμπιον. Ο ρόλος αρχικά είχε δοθεί στη Νικόλ Κίντμαν αλλά τελικά αποχώρησε από το πρότζεκτ και έτσι κατέληξε στη Ράιαν, η οποία εμφανίστηκε γυμνή σε μια μεγάλης διάρκειας και γραφική ερωτική σκηνή για πρώτη φορά στην καριέρα της. Η ταινία πήρε πολύ κακές κριτικές ενώ απέτυχε και εισπρακτικά με 23 εκατομμύρια δολάρια παγκοσμίως. Ακολούθησε το αθλητικό δράμα Η Κυρία και ο Μποξέρ (Against the Ropes) το 2004.
2007-2009
Μετά από αποχή τριών χρόνων, η Ράιαν επέστρεψε το 2007 με την ταινία Ανάμεσα σε Τρεις Γυναίκες (In the Land of Women), όπου υποδύθηκε μια καρκινοπαθή. Έλαβε μικτές κριτικές και απέφερε 17,5 εκατομμύρια δολάρια παγκοσμίως. Το 2008 εμφανίστηκε σε τρεις ταινίες. Η πρώτη ήταν η σατιρική κωμωδία The Deal. Έκανε πρεμιέρα στο Φεστιβάλ του Σάντανς. Έλαβε αρνητικές κριτικές και απέτυχε να τραβήξει το ενδιαφέρον κάποιου κινηματογραφικού στούντιο, με αποτέλεσμα να κυκλοφορήσει απευθείας σε DVD τον Ιανουάριο του 2009. Ίδια μοίρα είχε και η επόμενη ταινία της με τίτλο Κατασκοπεύοντας τη Μαμά (My Mom's New Boyfriend) συμπρωταγωνιστώντας με τους Αντόνιο Μπαντέρας, Κόλιν Χανκς και Σέλμα Μπλαιρ. Η ταινία γυρίστηκε το 2006 και κυκλοφόρησε απευθείας σε DVD το 2008. Τελευταία της ταινία για το 2008 ήταν η ταινία Οι Γυναίκες (The Women) μαζί με τις Ανέτ Μπένινγκ, Ντέμπρα Μέσινγκ, Τζέιντα Πίνκετ Σμιθ και Εύα Μέντες. Αν και τα σχόλια των κριτικών για την ταινία ήταν πολύ αρνητικά, κατάφερε να φτάσει τα 50 εκατομμύρια δολάρια παγκοσμίως , την πιο εμπορική ταινία της Ράιαν από το 2001.
Το 2009 πρωταγωνίστησε στη ρομαντική κομεντί Με το Ζόρι Μαζί (Serious Moonlight) και έκανε μια γκεστ εμφάνιση στην τηλεοπτική σειρά Curb Your Enthusiasm.
2010-σήμερα
Τον Απρίλιο του 2011, ανακοινώθηκε ότι στην επόμενη ταινία της με τίτλο Into the Beautiful, η Ράιαν θα πραγματοποιήσει και το σκηνοθετικό της ντεμπούτο.
Προσωπική ζωή
Η Ράιαν παντρεύτηκε τον ηθοποιό Ντένις Κουέιντ το 1991. Δέχτηκε να τον παντρευτεί μετά την απεξάρτησή του από την κοκαΐνη. Μαζί απέκτησαν ένα γιο, τον Τζακ Χένρι, στις 24 Απριλίου 1992. Το 2000 η Ράιαν έκανε δεσμό με τον Ράσελ Κρόου. Με τον Κουέιντ χώρισαν και το διαζύγιο τους βγήκε στις 16 Ιουλίου 2001. Το Σεπτέμβριο του 2008, η Ράιαν αποκάλυψε ότι ο Κουέιντ την απάτησε αρκετές φορές, όσο ήταν παντρεμένοι.
Εξωτερικοί σύνδεσμοι
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης
Ρουθ Όρκιν
Η Ρουθ Όρκιν (Ruth Orkin) ήταν Αμερικανίδα φωτογράφος, φωτορεπόρτερ και σκηνοθέτης.
Γεννήθηκε στις 3 Σεπτεμβρίου του 1921 στη Βοστώνη, πρωτεύουσα της πολιτείας της Μασαχουσέτης, ενώ μεγάλωσε στο Χόλυγουντ, καθώς η μητέρα της εργαζόταν εκεί ως ηθοποιός. Το 1931 πήρε την πρώτη της φωτογραφική μηχανή και τότε άρχισε να ασχολείται και να πειραματίζεται με τη φωτογραφία. Στα 17 της χρόνια ξεκίνησε ένα ταξίδι με ποδήλατο από το Λος Άντζελες ως τη Νέα Υόρκη, για να παρακολουθήσει την Παγκόσμια Έκθεση του 1939. Κατά τη διάρκεια αυτού του ταξιδιού τράβηξε πολλές φωτογραφίες. Το 1940 παρακολούθησε για λίγο μαθήματα φωτορεπορτάζ, ενώ στη συνέχεια εργάστηκε ως αγγελιοφόρος στα MGM Studios. Εντάχθηκε αργότερα στο Γυναικείο Βοηθητικό Σώμα Στρατού με την ελπίδα να αποκτήσει γνώσεις σχετικά με την παραγωγή ταινιών, γεγονός που δεν πραγματοποιήθηκε. Στη προσπάθεια της για μα καριέρα ως ανεξάρτητη φωτορεπόρτερ μετακόμισε στη Νέα Υόρκη, όπου ανέλαβε την πρώτη της δουλειά από το The New York Times το 1945. Σύντομα η δουλειά της έγινε γνωστή και άρχισε να ταξιδεύει σε διεθνές επίπεδο συμβάλλοντας σε γνωστά περιοδικά με τις φωτογραφίες της. Το 1952 η Ρουθ Όρκιν παντρεύτηκε τον Μόρις Ένγκελ (Morris Engel), ο οποίος ήταν φωτογράφος, σκηνοθέτης και μέλος της Photo League. Το ζευγάρι συνεργάστηκε σε δύο πετυχημένες ταινίες τις "Little Fugitive" (1953) και "Lovers and Lollipops" (1955). Η Όρκιν αργότερα δίδαξε φωτογραφία στη Σχολή Εικαστικών Τεχνών και στο Διεθνές Κέντρο Φωτογραφίας. Σημείο αναφοράς για την καριέρα της είναι η φωτογραφία Μια Αμερικανίδα στην Ιταλία,η οποία αποτέλεσε μέρος μιας σειράς φωτογραφιών με θέμα Μη φοβάσαι να ταξιδέψεις μόνη. Η φωτογραφία αυτή θα παραμείνει στην ιστορία ως ενα κίνητρο για τη νέα γενία και κυρίως για τις γυναίκες, ώστε να αναζητούν καινούριες εμπειρίες ελεύθερες και χωρίς φόβο. Έπειτα από πολλές ατομικές και ομαδικές εκθέσεις και βραβεύσεις, η Ρουθ Όρκιν πέθανε στις 16 Ιανουαρίου του 1985 από καρκίνο.
Πηγές
Κατηγορία:Αμερικανοί σκηνοθέτες Κατηγορία:Αμερικανοί φωτογράφοι
Κόλπος της Μακαντί
Η περιοχή ενδείκνυνται για θαλάσσια σπορ κι έχει πολλούς κοραλλιογενής υφάλους για κατάδυση.